text: Skráin – Dansifelagið í Havn
text: #000002
text: Vit fara úr Havnini og koyra gjøgnum nýggja undirsjóvartunnilin millum Streymoy og Eysturoy. Hesin 11 km langi tunnilin hevur eina vakurt prýdda rundkoyring undir havbotninum. Fyrsta vitjanin er í einum seyðahúsi, har bóndin fer at siga frá um seyðahald, og tú sleppur heilt nær at síggja seyðin. Tú fært eisini eina smakkroynd av turrum føroyskum kjøti og okkurt leskiligt við rabarbum frá staðnum, vit vitja. Aftaná vitjanina sleppur tú at síggja, hvussu ullin verður brúkt á føroyska virkinum Navia, ið framleiðir klæði úr ull og sameinir nútíðar sniðgeving við aldargamlar skikkir og siðir, og gevur hetta hvørjum einstøkum klædnaplaggi sítt egna sereyðkenni av bestu góðsku. Úrslitið er uttan maka, bæði sum plagg av bestu góðsku og sum serstakt frítíðarplagg.
text: #000009
text: Tá vit koma longur norður, vitja vit bygdina Gøtu, har savnið Blásastova gevur okkum eitt heilt serstakt innlit í mentanina og liviháttin í Føroyum í farnu øldum. Her sært tú eitt fullfíggjað, gamalt føroyskt bygdasamfelag við gomlum bóndahúsum, smáttum hjá útróðrarmonnum og eini gamlari kirkju.
text: #000010
text: Ávegis til Havnar koma vit fram við friðsælum bygdum og fara um ‘einastu brúnna tvørtur um Atlantshavið’, ið bindur Streymoynna saman við Eysturoynni. Vit fara eftir oyggjarvegnum og støðga á, har frálíkt útsýni er yvir Havnina.
text: #000011
text: Náttúruvakur túrur við bussi í Vágunum, 4 tímar, kr. 470
text: #000012
text: Njót ein náttúruvakran busstúr í teimum hugnaligu, siðbundnu bygdunum í teirri vøkru Vágoynni.
text: #000013
text: Far norðureftir úr Havnini og gjøgnum ein undirsjóvartunnil til náttúruvøkru oynna Vágarnar. Í Vágum eru tríggjar stórar bygdir, Miðvágur, Sandavágur og Sørvágur, og tríggjar lítlar bygdir, Bøur, Gásadalur og Vatnsoyrar. Gloym teg heilt burtur í mentanini og náttúruni, meðan tú vitjar nakrar av hesum bygdunum.
text: #000014
text: Fyrsti steðgurin er í Sandavági, ein vælhildin, søgulig bygd, har útgrevstur hevur avdúkað toftir úr miðøld. Vitja serstøku Sandavágs kirkju við teirri eyðkendu reyðu tekjuni, har Sandavágssteinurin, ið er rúnarsteinur við innskrift frá 13. øld, er sýndur fram. Aftaná heldur vakri busstúrurin fram, og fert tú framvið Sørvági og Vatnsoyrum, eini niðursetubygd frá 1921. Vatnsoyrar er einasta bygd í Føroyum, sum ikki liggur út til sjógvin, men harafturímóti út til stóra vatnið Sørvágsvatn.
text: #000015
text: Síðani kemur tú beinan vegin til Bíggjar, ein aldargomul bygd, sum verður mett at vera ein av elstu bygdum í Føroyum; útsýnið út í hav er eitt hitt vakrasta í Føroyum. Vit fáa eitthvørt leskiligt og heimabakaða køku í tí gamla pakkhúsinum frá 1861.
text: #000016
text: Tú kanst velja at fara við ferða­leiðara­num til gongu runt í Bø. Gerst hug­tikin av stórmæta útsýninum út í hav og av Tindhólmi við sínum nógvu tindum. Í bygdini eru gomul timburhús og ein siðbundin, gomul svarttjørað kirkja frá 1865. Síðsti steðgur er í Gásadali, ið er ein fjarstødd bygd, har færri enn 20 fólk búgva. Bygdin liggur út til Mykinesfjørð, og mugu vit koyra gjøgnum eitt berghol fyri at koma hagar.
text: #000017
text: Njót, hvussu bergtakandi vakrar Føroyar eru, áðrenn tú gert ein støðg í eini náttúruvakrari útróðrar­bygd fyri at royna tær sera góðu pannukøkurnar har.
text: #000019
text: Far ein náttúruvakran busstúr norðureftir fram við friðsælum bygdum og teirri gomlu hvalastøðini við Áir, áðrenn tú fert um ‘einastu brúnna tvørtur um Atlantshavið’ inn í Eysturoynna – næststørsta oyggj í Føroyum. Far framvið bygdini Eiði og síggj drangarnar, Risan og Kellingina, ið standa upp úr havinum, áðrenn tú fert fram við Slættaratindi, ið er hægsta fjall í Føroyum, og heldur leiðina víðari til Gjáar..
text: #000020
text: Gjógv, ið ber navn eftir teirri 200 metur longu gjónni, sum hevur eina útrúliga, náttúrliga havn, har út­róðrar­bátar kunnu fáa lívd av landi. Njót siðbundnu pannukøkurnar, ið verða borðreiddar við kaffi og te á gist­ingar­húsinum í bygdini. Síðani kanst tú seta teg upp afturá og hvíla teg inni í hitanum, ella fara ein gongu­túr gjøgnum ta lítlu vøkru út­róðrar­bygdina og hyggja at hug­takandi gjónni.
text: #000021
text: Tá tú fert heimaftur eftir oyggjar­vegn­um til Havnar, støðgar tú, har tú hevur útsýni yvir Havnina og har kanst tú taka nakrar vakrar myndir av Havnini og náttúruni kring hana.
text: #000022
text: Vit fara við bussi til Vestmannar, haðani vit fara við bátum út til fuglabjørgini. Her er nakað fyri allar sansirnar: ljóðið av sjófugli, tutlið frá sjónum og tess skiftandi litir, veðurbarda landslagið og himinin, ið nertir tindarnar á fjøllunum. Vit sigla framvið bergi í báðum borðum og fara inn í eina smala gjógv, har blanka bergið í báðum borðum rísir steyrrætt móti himni. Í erva í bjørgunum nærindis himininum gongur seyður heilt óávirkaður á biti. Báturin fer spakuliga inn í eina av teimum mongu holunum, og brádliga hvørvur alt dagsljós eina løtu. Myrkur og ljóðið av dropum úr loftinum sígur um okkum, og brádliga eru vit úti aftur í hinum endanum. Vit leggja stilt eina løtu og njóta landslagið. Fólk peika og taka myndir, men ein mynd fær als ikki endurgivið tað, sum tú sært. Tað kann bert hjálpa tær at minnast aftur á staklutirnar. Aftaná fara vit aftur til Havnar eftir oyggjarvegnum og støðga, harútsýni er yvir alla Havnina.
text: #000025